

 **ПОЗИВ ЗА ДОСТАВЉАЊЕ ПОНУДЕ**

**ПРЕДМЕТ: Набавка услуге - Најам возила бизнис класе**

**Број набавке: 18/21**

Поштовани,

Овим путем вас позивамо да учествујете у поступку набавке услуге - најам 3 (три) возила бизнис класе. Набавка услуге ће бити обављена у више лотова, тако да сваки понуђач може предати понуду за све лотове, за два лота или само за један лот. Наручилац ће одабрати најповољнију понуду за сваки лот.

Молимо вас да нам доставите вашу најбољу понуду у складу са условима Наручиоца и Техничким задатком и пратећом Техничком спецификацијом.

**Основне информације**

* Сви понуђачи су у обавези да доставе документацију која се захтева у овом документу како би испунили услове за даље учешће у поступку набавке. Понуђач треба да достави понуду на обрасцу понуде из прилога овог Позива, а према Техничком задатку који је саставни део овог позива.
* Понуђач сноси све трошкове учествовања и припреме своје понуде коју ће саставити на основу овог Позива за достављање понуде.

Почетна процењена укупна вредност уговора по лотовима:

ЛОТ 1 – 2.407.200,00 РСД без ПДВ

ЛОТ 2 – 1.090.320,00 РСД без ПДВ

ЛОТ 3 – 1.132.800,00 РСД без ПДВ

**УСЛОВИ НАРУЧИОЦА**

1. Цена за услугу мора бити наведена на паритету адреса Наручиоца (Милоша Обреновића 8, 26000 Панчево). Цена за услугу мора бити изражена у РСД (јединична цена и укупан износ) без ПДВ, цена мора бити фиксна за време трајања уговора.
2. Рок реализације услуге:

a) 6 месеци,

b) годину дана или

c) две године.

1. Рок важења понуде је 60 дана од дана достављања Понуде.
2. Прихватљиви услови плаћања: 30 календарских дана након извршења услуга након испостављања фактуре на основу обострано потписаног и овереног Записника о извршеној услузи. Обрачун извршених услуга врши се на месечном нивоу.
3. Ваша понуда мора бити потписана и оверена печатом, а такође мора укључивати и следеће елементе:
* Назив компаније, адресу, одговорно лице
* Број, датум понуде и валидност понуде
* Контакт-особу, e-mail адресу и број телефона
* Начин плаћања
1. Понуђач доставља понуду на следећу е-маил адресу:

**nabavka@geh-serbia.rs**

са назнаком (email subject):

**ПОНУДА ЗА НАБАВКУ – НАЈАМ ВОЗИЛА БИЗНИС КЛАСЕ**

 Рок за достављање понуде је **15.03.2021. године до 10h** по локалном времену.

 Е-mail поруке морају бити нумерисане. Максимална величина једнe e-mail поруке је 10 МB.

* + Све понуде које пристигну на било коју другу адресу електронске поште или понуде које стигну након назначеног рока за достављање понуда неће се узимати у разматрање
	+ Закаснеле понуде (из било ког разлога) неће бити узете у разматрање

Потребно је да одвојено приложите технички и комерцијални део понуде.

Комерцијални део понуде садржи:

Попуњен Образац понуде са ценама (скениран у .pdf и достављен у радној верзији (\*xls; \*doc).

Технички део понуде садржи:

Скенирану Понуду са техничким информацијама без цена, поткрепљујућу документацију захтевану Техничким задатком и у радној верзији (\*xls; \*doc).

1. Уз Понуду мора бити достављена и следећа документација:
	* Решење о регистрацији код Агенције за привредне регистре и оснивачки акт или статут;
	* Изјава, потписана и оверена од стране овлашћеног лица, о сагласности са свим условима и захтевима који су дефинисани у Техничком задатку;
	* Финансијски извештај о позитивном "скорингу" који издаје АПР;
	* Доказ у форми изјаве о спремности Понуђача да потпише приложени модел уговора, Уговор о поверљивости и Споразум о антикорупцијском понашању;
	* Очитана саобраћајна дозвола свих понуђених возила бизнис класе.
2. Наручилац задржава право да у сваком моменту, а најкасније до закључења уговора са изабраним понуђачем и без навођења разлога одустане од даљег спровођења овог поступка набавке, без било каквог права понуђача да му Наручилац због тога надокнади евентуално проузроковану штету или било које трошкове учешћа у поступку набавке по овом позиву. Одустанак од набавке подразумева одустанак од набавке у целини или одустанак од дела набавке.
3. Само оне понуде које испуне горенаведене услове биће узете у разматрање.

**Прилози:**

1. Образац понуде
2. Технички задатак
3. Техничка спецификација
4. Модел уговора
5. Уговор о поверљивости
6. Споразум о антикорупцијском понашању

С поштовањем,

Сектор за набавку